open-index/open-wikipedia-markdown huggingface dataset:
פטריק אנטוניוס

**פטריק אנטוניוס** (בפינית: **Patrik Antonius**; נולד ב-13 בדצמבר 1980) הוא שחקן פוקר פיני אשר זכה באירוע המרכזי של סבב הפוקר האירופי ושני גביעי סבב טריטון. נבחר להיכל התהילה של הפוקר ב-2024.

## ביוגרפיה
אנטוניוס החל לשחק בטורנירים ב-2005 ובמהרה סיים במקומות גבוהים וזכה בפרסים גדולים, כאשר סיים במקום השלישי באירוע המרכזי של סבב הפוקר האירופי שהתקיים בברצלונה וחודש לאחר מכן זכה באותו הטורניר שהתקיים בבאדן-באדן, ובדצמבר זכה בפרס שחצה במעט מיליון דולר כשסיים במקום השני בטורניר במסגרת סבב הפוקר העולמי. הוא ממעט לשחק בטורנירים בעלי עלות כניסה אשר נמוכים מ-10,000 דולר, ומשתתף קבוע בטורנירים בעלי עלות כניסה גבוהים במיוחד.

למרות הצלחותיו בטורנירים, אנטוניוס מוכר יותר כשחקן קאש. בתחילת שנות האלפיים שיחק באופן קבוע בשולחנות בעלי עלות הכניסה הגבוהים ביותר באתר "פולטילט פוקר". במהלך השנים השתתף בשידורים של משחקי פוקר בעלי כניסה גבוהים במיוחד. בפברואר 2023 זכה בסכום של כ-2 מיליון דולר בקופה אחת, ביד המשודרת הגדולה ביותר ששודרה בטלוויזיה עד אז.

אנטוניוס היה השחקן הראשון אשר קיבל את האתגר שפרסם טום דוואן למשחק אומהה הולדם בבלינדים של 200\400 דולר למשך 50 אלף ידיים, שבסופו דוואן ישלם 1.5 מיליון דולר במידה ואנטוניוס ינצח. למרות שבתחילת האתגר אנטוניוס הוביל והיה מורווח כחצי מיליון דולר, לקראת סופו הפסיד כ-2 מיליון דולר וביקש לסיים את האתגר.

ב-2024 נבחר להיכל התהילה של הפוקר. בנובמבר זכה בגביע סבב טריטון השני שלו ובפרס של כ-5.1 מיליון דולר, לאחר שניצח את טורניר המוזמנים בלבד בעל עלות כניסה של 200 אלף דולר, אשר התקיים במונטה קרלו.

נכון לנובמבר 2024, אנטוניוס זכה בסך של כ-29 מיליון דולר מטורנירי פוקר, מתוכם כ-14.4 מיליון דולר בסבב טריטון.

## קישורים חיצוניים

*  

## הערות שוליים

קטגוריה:שחקני פוקר
קטגוריה:זוכי גביע סבב טריטון
קטגוריה:חברי היכל התהילה של הפוקר
קטגוריה:פינים שנולדו ב-1980
אוזווסטרי

**אוזווסטרי** (באנגלית: **Oswestry**; בוולשית: **Croesoswallt**) היא עיירת שוק במחוז שרופשייר באנגליה, סמוך לגבול עם ויילס.

עם 17,509 תושבים נכון לשנת 2021, אוזווסטרי היא היישוב השלישי בגודלו במחוז שרופשייר. היא שוכנת כ-8 קילומטרים מהגבול עם ויילס ולאורך ההיסטוריה נחשבה לסירוגין חלק מוויילס וחלק מאגליה.

## היסטוריה
היישוב האנושי המוקדם ביותר הידוע באוסוסטרי הוא "אוזווסטרי העתיקה" (בוולשית "הן ד'ינאס"; העיר העתיקה), אחד ממבצרי הגבעות השמורים ביותר מתקופת הברזל בבריטניה, עם עדויות להתיישבות במקום בין 800לפני הספירה ל-43לספירה. האתר ידוע בוולשית בשם "קר אוגרוון" (*Caer Ogyrfan*), שפירושו 'עיר גוג'רוון', המתייחס לאביו של גווינבר באגדה המלך ארתור.

העיירה החליפה ידיים בין האנגלים לוולשים מספר פעמים במהלך ימי הביניים ועדיין כוללת מספר שמות רחובות ואתרים בשפה הוולשית. ב-1972, ערוץ הטלוויזיה ITV קיים משאל רחוב בו נשאלו התושבים אם הם חושבים שהעיר צריכה להיות אנגלית או וולשית.

בשנת 1149 נכבשה הטירה על ידי מדוג אפ מרדיד' במהלך 'האנרכיה', והיא נשארה בידיים וולשיות עד 1157. לאורך המאה ה-13 היא נקראה ברישומים רשמיים *בלנקמוסטר* (Blancmuster או Blancmostre), שמשמעו "השר הלבן". בשנת 1190 קיבלה אוזווסטרי אישור לקיים שוק מידי יופ רביעי, מה שהכנה לה את התואר "עיירת שוק", בתקופה זו גם הוקמו חומות להגנה על תושביה והמסחר בה.

בתחילת המאה ה-15, הותקפה אוזווסטרי בידי הכוחות הוולשים המורדים בהנהגת אווין גלינדור, במהלך השנים הראשונות של המרד שלו נגד המלך האנגלי הנרי הרביעי ב-1400; בעת זו נודע העיירה בשם *Pentrepoeth* או "כפר חם" מכיוון שהוא נשרף וכמעט נהרס לחלוטין על ידי הוולשים. במהלך מלחמת האזרחים האנגלית הטירה הושמדה כמעט לחלוטין.

## תחבורה
[250px|ממוזער|שוק אוזווסטרי וברקע מבנה ה[שוק מקורה|שוק המקורה]]
אוזווסטרי נמצאת בצומת הכבישים A5 עם הכבישים A483 ו-A495. כביש A5 ממשיך משרוסברי צפונה, חולף על פני העיירה, לפני שהוא פונה מערבה ליד צ'ירק ונכנס לוויילס.

תחנת הרכבת גובוון נמצאת במרחק של 2 מיילים מהקצה הצפוני של אוזווסטרי, עם קווי רכבת לבירמינגהם, קארדיף, צ'סטר וצפון ויילס, כולם בניהול TfW רייל. לוח שם התחנה המקורי 'גובוון לאוזווסטרי' מוצג לצמיתות על רציף התחנה. בין 1840 ל-1966 אוזווסטרי כללה תחנת רכבת, אך זו נסגרה ותחנת גובוון נותרה לשירות תושבי האזור.

ענף ל'אנגול'ן של תעלת השרופשייר יוניון עובר מאלסמייר לל'אנגול'ן, כשהוא עובר  מזרחית לעיירה באזור הינדפורד ומשם דרך צ'ירק  צפונה. קטע בעל עבירות שיט בתעלת מונטגומרי המשוחזרת חלקית, עובר מצומת פרנקטון (המתחבר לענף ל'אנגול'ן של תעלת שרופשייר יוניון) לניו טאון.

## אתרים בעלי עניין

קובץ:Oswestry - Historic buildings in town centre.jpg|בית ל'וויד (1604)
קובץ:Old Oswestry Hillfort (aerial).jpg|מבצר הגבעה אוזווסטרי העתיקה
קובץ:Town Hall, Oswestry (geograph 6332443).jpg|בית הגילדה
קובץ:Oswestry - The former station and Cambrian Railways headquarters.jpg|תחנת הרכבת ההיסטורית
קובץ:St Oswald's Church, Oswestry.jpg|כנסיית סינט אוזוולד


## תושבים מוכרים
* ויליאם ארצ'יבלד ספונר - איש חינוך וכומר, למד בצעירותו באוזווסטרי (נולד בלונדון ב-1844)
* וילפרד אוון - משורר, נולד בעיירה ב-1893
* הרבי רוברטס - כדורגלן, נולד בעיירה ב-1905
* ברברה פים - שחקנית, נולדה בעיירה ב-1913
* סטיב שרלי - אשת עסקים ונדבנית, גרה בעיירה בצעירותה (נולדה בגרמניה הנאצית ב-1933)

## ראו גם
* הספר הוולשי
* שרוסברי

## קישורים חיצוניים

* 
* 

## הערות שוליים

קטגוריה:שרופשייר
קטגוריה:אנגליה: יישובים
קטגוריה:גבול אנגליה–ויילס
צבי אומר: שיסל ואיינשטיין

"**צבי אומר**" הוא סרט דוקומנטרי משנת 2022 המספר על החברות של צבי שיסל עם אריק איינשטיין.

## הפקה
הסרט, שנערך על ידי נועה שיסל, אשתו של צבי, חושף חומרים בייתים שצולמו ונראו לראשונה בסרט זה. הסרט מראה קטעים נבחרים מסרטים ידועים: שבלול, לול, מציצים, כמו גדולים וכבלים.

בקטעי הארכיון של שיסל ואיינשטיין, מוצגים מקומות ילדות מיתולוגיים של השניים, חלקם מיועדים להריסה או נטושים, ברחבי העיר תל אביב-יפו כדוגמת קולנוע מוגרבי, אצטדיון המכביה (בסמוך לנמל תל אביב) והצריף של אביגדור (בסמוך לחוף שרתון). בנוסף, מראה הסרט את הטיולים המשותפים עם אריק איינשטיין ומוני מושונוב לגליל במהלך השנים. בסופו של הסרט מדבר שיסל על העצב בעקבות מותו של אריק.

שם הסרט מתכתב עם מילות השיר "סע לאט" בו מוזכר "צבי אומר" בכמה פעמים שורות שונות בהקשרים שונים, למשל: "צבי אומר שגשמים כאלה מזיקים לחקלאות".

קצת לפני סיום עריכת הסרט, צבי שיסל, יוצר הסרט, הלך לעולמו. הסרט הוקרן לראשונה במאי 2022.

## קישורים חיצוניים

* 

## הערות שוליים

קטגוריה:סרטים תיעודיים ישראליים
קטגוריה:צבי שיסל
קטגוריה:אריק איינשטיין
קטגוריה:קולנוע ישראלי
קטגוריה:סרטי 2022
קטגוריה:סרטים בעברית
ווקונטי

[ממוזער| כתובת לטינית שנמצאה ב-Vaison-la-Romaine ונשמרת ב[מוזיאון קאלווה (Calvet Museum) באביניון.]]
**הווקונטי** (בלטינית: **Vocontii**; בגאלית עתיקה: **Uocontioi**; ביוונית: **Οὐοκόντιοι, Οὐοκοντίων**) היו שבט או עם גאלי (ואולי קלטו-ליגורי), מהאזור המורדות המערביים של הרי האלפים עוד מתקופת הברזל ולאחיריה תקופת האימפריה הרומית ולימים הפכו לפרובינקיה הרומית של פרובינקיה גאליה נארבוננסיס, שהייתה ממוקמת במיוחד בין הרון והמסלולים התחתונים של נהרות איזר ודירנס.
## היסטוריה
הם הוכפפו תחת שליטת רומא בשנים 124 - 125 לפנה"ס על ידי הקונסולים מרקוס פולביוס פלאקוס (125 לפנה"ס) וגאיוס סקסטיוס קלווינוס (Gaius Sextius Calvinus) (124 לפנה"ס). הם מוזכרים על ידי גאיוס יוליוס קיסר בספר הראשון של מלחמת גאליה. סטראבון מממקם אותם בעמקים העמוקים של הרי האלפים, באומרו שבניגוד לליגורים או האלובורגים השכנים, היה להם ממשל אוטונומי שלא היה כפוף למושל רומי.
## קישורים חיצוניים

## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
חולם בהקיץ (אלבום)

**חולם בהקיץ** הוא אלבום של הזמר יהודה פוליקר שיצא בספטמבר 1986.

בעקבות הצלחת אלבומו הראשון, "עיניים שלי", יצא פוליקר לסיבוב הופעות, שתועד על גבי האלבום "חולם בהקיץ". האלבום הוקלט כולו בהופעה חיה בקולנוע תל אביב, והכיל ברובו שירים מתורגמים מיוונית שלא נכללו באלבום "עיניים שלי". בהופעה זו התארחה הזמרת יהודית תמיר, ששרה לבדה את השיר "אילו הייתי איתך", שזכה להצלחה.

## רשימת רצועות
כל העיבודים והפקה מוזיקלית מאת יהודה פוליקר ויעקב גלעד. גלעד גם כתב את הגרסה העברית למילות כל השירים.
שמות השירים היוונים מופיעים לצד המבצע המקורי המזוהה איתם.

#**אחרי המלחמה (6:00)** (/ק. פאריס) - **Stavros Xarchakos – Stoy Thoma**
#**תני לי לאכול אותך (3:30)** (ה. קולוקוטרוניס/ס. פאנדלידי/סטליוס קריסיניס) - **[[סטליוס קזנג'ידיס]] - Po Po Kati Matia**
#**פיגה (3:40)** (פאנוס גאבאלס/ב קארטזיס) - **Fige ki ASE me**
#**יאסו פנאיס (3:30)** (ג’ניס פאפיאני/ד מוסקונס)
# יהודית תמיר - **אילו הייתי איתך (4:35)** (סטליוס חריסיניס, סטברוס פנטלידיס והריסטוס קולקוטרוניס) - **[[חאריס אלקסיו]] – Pos Na Se Lismoniso**
#**שיר ערש ישן (3:35)** (פיפיטסה פאפאיקונומו/ספירוס פריסטריס ) - **MINORE TIS AVGIS**
#**בגלמס (3:35)** (אפוסטוליס קאלדרס/ל. פאפאדופולוס) - **Apostolis Kaldaras – Ach O Baglamas**
#:השיר הופיע גם בתרגום שונה מאת עוזי חיטמן כשיר הנושא באלבום "כך עוברים חיי" של זוהר ארגוב.
#**ירקדו הבחורים (4:10)** (עממי יווני)
#:קטע אינסטרומנטלי בנגינת בוזוקי.
#**כפיים (7:00)** (יורגוס מיצקיס ) - **Giorgos Mitzakis – Palamakia**
#**רבטיקה ([[מחרוזת (מוזיקה)|מחרוזת]] יוונית עם [[יורגוס דאלארס]]) (4:20)** (ת. דרכניוטיוס/ק. מאנסיס/ציצאניס)
#:כוללת את השירים: "ALA MOU LEN TA MATIA SOU (דאלארס)
#:XIMERONI KAI VRADIAZI
#:BOUFETZIS
#:STA CHRONIA TIS IPOMONIS (פוליקר)
#:**שותה הכפר (2:40)** (י. באטיס/ס. בלו)
#**חולם בהקיץ (4:10)** (א. קאלדרס) - **I Fantasia**
#**משב רוח (4:40)** (סטטאטוס) - **Wind**

## קרדיטים

*יהודה פוליקר – שירה, הפקה מוזיקלית, בוזוקי
*יעקב גלעד – מילים בעברית, הפקה, הפקה מוזיקלית
*ז'אן פול זימבריס – תופים וכלי הקשה
*חיים רומנו – בוזוקי
*שפי ישי – אקורדיון
*בני קונייבסקי – כלי הקשה
*אורי מיילס – קלידים
*אוהד אינגר – בס ושריקות
*יהודית תמיר – שירה, קולות, טמבורין ושוקליו (כלי הקשה ברזילאי)
*ארז נץ – גיטרות וקולות
*גיא יפה – קולות
*מיכל היימן ברק – צילום
*יעקב מורנו – סאונד באולפני רולי
*עיצוב גרפי – סטודיו שפירא-וקסמן
*הפקת המופע – משה יוסף
## קישורים חיצוניים

* "חולם בהקיץ" באתר של יהודה פוליקר
* האלבום במאגר אקו"ם
*יהודה פוליקר – חולם בהקיץ (1986) באתר סטריאו ומונו
*

## הערות שוליים

קטגוריה:אלבומי יהודה פוליקר
קטגוריה:אלבומים בעברית
קטגוריה:אלבומי חברת CBS ישראל
בית הכנסת מרדכי נאווי

**בית הכנסת מרדכי נאווי** (בארמנית: **Մորդեխայ Նավի սինագոգ**), המכונה גם ב"**המרכז היהודי מרדכי נאווי**" הוא בית כנסת בירוואן, בירת ארמניה. הוא נפתח בחודש יוני 2011.

## רקע
בית הכנסת מרדכי נאווי הוא בית הכנסת היחיד בארמניה. בראשו עומד הרב גרשון ברושטיין.

ליהודי ארמניה היסטוריה עתיקה בת כ־2,000 שנה, כאשר לאחר חורבן בית המקדש הראשון התיישבו בה קבוצות יהודים.

כיום מונה אוכלוסיית היהודים במדינה מאות בודדות בלבד. לדברי ראש הקהילה היהודית, רימה ורז'פטיאן-פלר , יהודי המדינה כמעט ולא חוו בעיות במדינה.

## היסטוריה
בית הכנסת נפתח ביוני 2011 בסיוע כספי של איש העסקים דייוויד גלסטיאן. מאז חווה מספר אירועי ונדליזם.

ב־15 בנובמבר 2023 הוצת בית הכנסת. לא היו נפגעים באירוע אך נגרם נזק למקום. יואל ליאון, שגריר ישראל בארמניה ובמולדובה, גינה את המקרה. יום למחרת נפתחה חקירה על ידי השלטונות הארמניים.

## ראו גם
* יהדות ארמניה

## קישורים חיצוניים

## הערות שוליים

קטגוריה:אסיה: בתי כנסת
קטגוריה:יהדות ארמניה
קטגוריה:ירוואן: מבנים
פבלו השועל האדום

**פבלו השועל האדום** (באנגלית: **Pablo the Little Red Fox**) היא סדרת טלוויזיה מונפשת צרפתית-בריטית. בבריטניה הסדרה שודרה ב-CBeebies בשנת 1999, ובישראל בשנת 2000 בערוץ הילדים ברצועת עץ הפיטפוזים, הסדרה בת עונה 1 ו-52 פרקים באורך 5 דקות.

שיר הפתיחה בדיבוב העברי בוצע על ידי אבישג אדיר, מאיה בר שלום ועדי זינו.

## עלילה
פבלו הוא שועל אדום הגר מתחת לעץ יחד עם הוריו ואחיו, בכל פרק הוא ואחיו יצאו להרתפקה מרגשת בעיר.

## דמויות
* **פבלו** (**Pablo the Little Red Fox Cub**): שועל אדום, הדמות המרכזית בתוכנית.
* **פופי** (**Poppy the Little Dark Red Fox Cub**): שועלה כתומה, אחותו של פבלו.
* **פאמפקין** (**Pumpkin the Little Orange Fox Cub**): שועל כתום, שמו הגיע מצבעיו שהוא צבע של דלעת, אחיו של פבלו.
* **שועל אדום**: שועל אדום, אבא של פבלו, פופי ופאמפקין.
* **שועלה אדומה**: שועלה אדומה, אימם של פבלו, פופי ופאמפקין.
* **רוז** (**Finbar the Cat**): חתול שחור, חברם של פבלו, פופי ופאמפקין.

## דיבוב
הדיבוב העברי הופק על ידי ענבר שטגר עזרא בוים על ידי אפי בן ישראל.

בנוסף גם דיבבו עמי ויינברג, נוף נתנזון ואפי בן ישראל.

## קישורים חיצוניים

* 

קטגוריה:סדרות טלוויזיה לילדים
קטגוריה:סדרות הנפשה בריטיות
קטגוריה:ערוץ הילדים: תוכניות רכש
קטגוריה:סדרות טלוויזיה בריטיות לילדים
קטגוריה:סדרות טלוויזיה בריטיות שעלו לשידור בשנות ה-1990
קטגוריה:סדרות טלוויזיה צרפתיות שעלו לשידור בשנות ה-1990
קטגוריה:סדרות הנפשה צרפתיות
קטגוריה:סדרות CBeebies
חולם בהקיץ

**[[חלום בהקיץ]]** הוא ניתוק של האדם לזמן קצר מסביבתו המיידית, שבמהלכו הקשר של האדם עם המציאות מטושטש ומוחלף באופן חלקי על ידי פנטזיה חזותית או דמיון הנחווים בזמן העירות.
דאגלס קרוקפורד

**דאגלס קרוקפורד** (באנגלית: **Douglas Crockford**; נולד ב-1955) הוא מתכנת מחשבים אמריקאי המעורב בפיתוח שפת JavaScript. הוא אפיין את פורמט הנתונים JSON (JavaScript Object Notation), ופיתח כלים שונים הקשורים ל-JavaScript, כגון מנתח הקוד הסטטי JSLint וממזער הקבצים JSMin.  הוא כתב את הספר *JavaScript: The Good Parts*, שפורסם ב-2008, ואחריו *How JavaScript Works* ב-2018. הוא היה ארכיטקט JavaScript בכיר ב־PayPal עד 2019, והוא גם כותב ומרצה בנושאי JavaScript, JSON וטכנולוגיות אינטרנט קשורות.

## ביוגרפיה
קרוקפורד קיבל תואר ברדיו וטלוויזיה מאוניברסיטת סן פרנסיסקו סטייט ב-1975. הוא לקח קורסים ב- FORTRAN ועבד עם מחשב של מעבדה באוניברסיטה.

קרוקפורד רכש מחשב Atari 8 סיביות בשנת 1980 וכתב את המשחק *Galahad and the Holy Grail* עבור Atari Program Exchange (APX), מה שגרם לכריס קרופורד לגייס אותו לחברת Atari, Inc. בזמן שהיה ב-Atari, קרוקפורד כתב משחק נוסף, *Burgers !*, עבור APX  ומספר הדגמות אודיו/וויזואליות ניסיוניות שהופצו באופן חופשי.  

לאחר שוורנר תקשורת מכרה את החברה, הוא הצטרף לנשיונל סמיקונדקטור . ב-1984 הצטרף קרופורד ללוקאספילם, ומאוחר יותר ל-Paramount Pictures. הוא התפרסם ברשימות ממוקדות משחקי וידאו בתחילת שנות ה-90 לאחר שפרסם את ספר הזיכרונות שלו "The Expurgation of Maniac Mansion" ללוח מודעות למשחקי וידאו. ספר הזיכרונות תיעד את מאמציו לצנזר את משחק המחשב *[[אחוזת המטורפים|Maniac Mansion]]* לשביעות רצונה של נינטנדו כדי שיוכלו לשחרר אותו כמחסנית, ואת התסכולים הגוברים של קרוקפורד ככל שדרישותיה של נינטנדו הפכו יותר מעורפלות ומבלבלות.

יחד עם רנדי פארמר וצ'יפ מורנינגסטאר, הקים קרוקפורד את Electric Communities והיה המנכ"ל שלה מ-1994 עד 1995. הוא היה מעורב בפיתוח שפת התכנות E. 

קרוקפורד היה המייסד של State Software (הידועה גם בשם Veil Networks ) וה-CTO שלה בין השנים 2001 ל-2002. 

בתקופתו ב-State Software, קרוקפורד הפך לפופולרי את פורמט הנתונים JSON, בהתבסס על מבנים קיימים של שפת JavaScript, כחלופה קלת משקל ל-XML . הוא השיג את שם הדומיין json.org ב-2002, והעלה שם את תיאור הפורמט שלו.  ביולי 2006, הוא אפיין את הפורמט באופן רשמי, כ- RFC 4627. 

## קישורים חיצוניים

* 

## הערות שוליים

קטגוריה:מתכנתים אמריקאים
קטגוריה:אמריקאים שנולדו ב-1955
בריגיאני

**בריגיאני** (בגאלית עתיקה: **Brigianioi**) היו שבט גאלי ששכן סביב בריאנסון של ימינו בתקופת הברזל ובתקופת האימפריה הרומית.

## שם
הם מוזכרים כ-Brigianii על ידי פליניוס הזקן (המאה הראשונה לספירה), וכ-Brigiani, Brigantionis ו-Bricianiorum על כתובות המצבות והקשתות.

שמם עשוי להתבסס על השורש הגאלי בריג (גבוה, מוגבה), או על בריגו (יכול, כוח).

## גאוגרפיה
אנשי שבט גאלי זה חיו במרכז הממלכה הקוטאנית. הטריטוריה שלהם הייתה ממוקמת צפונית לקטוריגס, מערבית לקוואריאטס, מזרחית לטריקורי, דרומית לסגובי.

העיירה הראשית שלהם הייתה ידועה בשם Brigantio (בריאנסון המודרנית), שמשמעותה בגאלית "הוד, מקום גבוה/מוגבה". 

## היסטוריה
הם מוזכרים על ידי פליניוס הזקן כאחד מהשבטים האלפינים שנכבשו על ידי רומא בשנים 15–16 לפני הספירה, וששמו נחקק על הטרופאום אלפיום (מזכרת ניצחון רומי לחגיגת ניצחונו המכריע של הקיסר אוגוסטוס על השבטים שאכלסו את האלפים).

## לקריאה נוספת

*

## ביבליוגרפיה

*
*
*
*
*

## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
אזב רנודו

**אֵזֶבּ רְנוֹדוֹ** (בצרפתית: **Eusèbe Renaudot**; ) היה איש דת קתולי, תאולוג ומזרחן צרפתי.

## קורות חייו
רנודו נולד בפריז. כנכדו של תאופרסט רנודו היה אזב רנודו בן למשפחה עשירה עם קשרים לחוגים החברתיים, הפוליטיים והכנסייתיים הגבוהים ביותר. לאחר שהתחנך על ידי הישועים, הצטרף מ-1665 עד 1672 לקהילת ה ב-1666, הוא היה במצב בריאותי ירוד, עזב את המסדר שלו, ומעולם לא הוסמך לכמורה. למרות התעניינותו בתאולוגיה והתואר שלו "", לאחר מכן עבד כעיתונאי ופוליטיקאי, כולל בשנת 1679 כמנהל כתב העת "גאזט דה פראנס", שנוסד על ידי סבו בשנת 1720. בשל הידע הרחב שלו בשפות זרות, בעיקר מזרחיות, הוא היה חוקר בעל שם בינלאומי. רוב חייו בילה בחצר המלכות הצרפתית, שם משך את תשומת ליבו של קולבר והועסק לעיתים קרובות בעניינים חסויים.

הוא היה תומך בולט של ז'אק-בנין בוסואה, במחלוקות עם , פרנסואה פנלון והישועים. בשלב מאוחר יותר, עמדותיו הפכו ל ויאנסניסטיות. הוא הפך לחבר באקדמיה הצרפתית (1689), ב (1691), וב של פירנצה.

## עבודות
לימודי שפות המזרח שרכש בצעירותו ושמר בתוך הסחות הדעת של חיי חצר המלכות לא נשאו פרי עד שהיה בן שישים ושתיים.

ספריו הידועים ביותר הם  (במקור: "Historia Patriarcharum Alexandrinorum", פריז, 1713), תרגום של יצירה מקורית מאת  ו-"Liturgiarum orientalium collection" ("אוסף של ליטורגיות מזרחיות", 2 כרכים, 1715–1716). האחרון טען לאמונה נוצרית מתמשכת בסקרמנטים, הנושא שבו עסקו רוב כתביו התאולוגיים, ואשר היה אז, כתוצאה מהמחלוקות הקשורות ל-"Perpétuité de la foy de l'Église" ("נצחיות האמונה של הכנסייה") של אנטואן ארנו, עניין מרכזי של ויכוח בין קתולים ופרוטסטנטים צרפתים.

יצירות אחרות היו "Gennadii Patriarchae Constantinopolitani Homiliae de Euchristia" (גנאדיוס, הפטריארך של קונסטנטינופול, דרשה על האוכריסטיה, פריז, 1709) ו-"Anciennes relations des Indes et de la Chine" ("יחסים עתיקים בין הודו לסין", פריז, 1718).

רנודו הוריש את ספרייתו, שהכילה כ-9,000 כרכים, לכנסיית סן ז'רמן דה פרה בפריז. כתבי היד שלו (45 כרכים) שוכנו מאז 1798 במה שלימים הפך לספרייה הלאומית של צרפת.

## לקריאה נוספת

* Henri Omont, *Inventaire sommaire des manuscrits de la Collection Renaudot conservée à la Bibliothèque Nationale*. In: Bibliothèque de l’École des chartes 51 (1890) 270–297.
* A. Villien: *L’Abbé Eusèbe Renaudot. Essai sur sa vie et sur son œuvre liturgique.* Paris 1904.
* J. M. Hussey: *L’Abbé Eusèbe Renaudot*. In: E. Renaudot: *Liturgiarum Orientalium Collectio*, Bd. 1 des Nachdrucks Westmead 1970, unpag. Introduction.
* P.-F. Burger: Art. * Renaudot, Eusèbe*. In: J. Sgard (Hrsg.): *Dictionnaire des Journalistes (1600–1789)*, Suppl. 3, Grenoble 1984, 181–192.
* P.-F. Burger: *Pierre Nicole, La Perpétuité et l’Abbé Eusèbe Renaudot*. In: Chroniques de Port-Royal 45 (1996) 135–153.
* C. Detlef G. Müller: Eusèbe Renaudot. In: Biographisch-Bibliographisches Kirchenlexikon (BBKL). Band 8, Bautz, Herzberg 1994, , Sp. 34–44.


## קישורים חיצוניים


* Eusèbe RENAUDOT, from Académie française
* [Eusebius Renaudot](https://en.wikisource.org/wiki/Catholic_Encyclopedia_(1913)/Eusebius_Renaudot), Catholic Encyclopedia (1913)


## ביאורים

## הערות שוליים

קטגוריה:פריז: אישים
קטגוריה:עיתונאים צרפתים
קטגוריה:חברי האקדמיה הצרפתית
קטגוריה:מזרחנים צרפתים
קטגוריה:ילידי 1646
קטגוריה:נפטרים ב-1720
דיוויזיית הפולקסגרנדיר ה-462 (ורמאכט)

**דיוויזיית הפולקסגרנדיר ה-462** (בגרמנית: **462. Volksgrenadier-Division**) הייתה דיוויזיית פולקסגרנדיר של הצבא הגרמני במהלך מלחמת העולם השנייה, שפעלה בין השנים 1942 עד 1944. היא הוקמה בתחילה בשם **דיוויזיה מס' 462** ולאחר מכן הפכה ל**דיוויזיית הרגלים ה-462** לפני שהפכה לדיוויזיית פולקסרנדיר בסוף 1944.

## היסטוריה
דיוויזיית הפולקגרנדיר ה-462 הוקמה במקור באוקטובר 1942 כדיוויזיית תחלופה בעיירה הצרפתית נאנסי, באזור הצרפתי של מחוז לוריין, בפיקודו של גנרל-מיור אוטו שילינג. היא לקחה אחריות על רבות מהיחידות של דיוויזיית המילואים ה-182 לשעבר והורחבה עם יחידות מבצרים ואימונים שונות שהוצבו בלוקסמבורג, סארבורג ומץ. לאחר יום ה-D היא סומנה כדיוויזיית פולקסגרנדיר ואורגנה מחדש ללחימה ונשלחה לחזיתות באוגוסט 1944.

בתחילת נובמבר 1944, בפיקודו של גנרל-לויטננט פולראט ליבה, הדיוויזיה, פחות רגימנט הגרנדירים ה-1216 שהועבר לדיוויזיית הפולקסגרנדיר ה-19, הגנה על העיירה מץ מפני הארמייה האמריקאית השלישית. בשלב זה של המלחמה מנתה הדיוויזיה 7,000 איש. היא נכנעה ומסרה את העיר ב-28 בנובמבר, לאחר שאיבדה שני מפקדים במהלך המצור; ליבה לקה בשבץ מוחי והמחליף שלו, גנרל מיור היינריך קיטל, נפצע בקרב ב-22 בנובמבר. למעלה מ-1,000 איש התחמקו מלכידה מכוח פינוי פצועים לפני נפילת מץ. הדיוויזיה פורקה זמן קצר לאחר מכן.

## מפקדים

* גנרל מיור אוטו שילינג (5 באוקטובר - 4 בדצמבר 1942);
* גנרל לויטננט ארנסט גונצל (5–17 בדצמבר 1942);
* גנרל לויטננט הנס פון זומרפלד (17 בדצמבר 1942 - 14 ביולי 1944);
* גנרל לויטננט ולטר קראוזה (15 ביולי - 14 באוקטובר 1944);
* גנרל לויטננט פולראט ליבה (15 באוקטובר - 8 בנובמבר 1944);
* גנרל מיור היינריך קיטל (8–22 בנובמבר 1944);
* אוברסט יואכים וגנר (22–28 בנובמבר 1944).

## קישורים חיצוניים
* הדיוויזיה ה-462 באתר lexikon-der-wehrmacht 
* דיוויזיית הפולקסגרנדיר ה-462 באתר lexikon-der-wehrmacht 

462
אותניו אבל

**אוֹתֶניוֹ לוֹתָר פְרַנְץ אַנְטוֹן לוּאִיס אַבֶּל** (בגרמנית: **Othenio Lothar Franz Anton Louis Abel**; 20 ביוני 1875–4 ביולי 1946) היה פלאונטולוג וביולוג אבולוציוני אוסטרי, אשר יחד עם לואי דולו ייסד את ענף הפלאוביולוגיה וחקר את החיים והסביבה של אורגניזמים מאובנים.

## חייו
אבל נולד בווינה לפרנציסקה אנטוניה לבית שניידר ולאדריכל הנוף לותר אבל. הוא קיבל תואר דוקטור לפילוסופיה לאחר לימודי משפטים ומדעים באוניברסיטת וינה, ושם נשאר לעבוד כעוזר של הגאולוג האלפיני אדוארד זיס, עד שמונה לפרופסור לפלאונטולוגיה. שלוש שנים לאחר מכן סיים את עבודת ההביליטציה שלו כפלאונטולוג באוניברסיטת וינה. מ-1900 עד 1907 עבד במכון הלאומי הגאולוגי (Geologische Reichsanstalt).

בשנת 1907 התמנה אבל לפרופסור מחוץ למניין באוניברסיטת וינה, ובין השנים 1917–1934 כיהן שם כפרופסור מן המניין לפלאונטולוגיה. כפרופסור הוביל מספר משלחות חקר, ובכלל זה ליוון ב-1912, לאמריקה ב-1925 ולדרום אפריקה ב-1929.

## פעילותו המדעית
אבל חקר בעיקר חולייתנים מאובנים. הוא תמך בגישה הנאו-לאמארקיסטית לאבולוציה, אולם תרומתו העיקרית לתחום הייתה ייסודה, יחד עם לואי דולו, של הפלאוביולוגיה, המשלבת בין שיטות חקר מתחום הביולוגיה ומדעי הטבע לבין שיטות חקר מתחום הפלאונטולוגיה ומדעי כדור הארץ. החל משנת 1928 הוציא אבל לאור כתב עת שהוקדש לפלאוביולוגיה, *Paläobiologica*.

בשנת 1914 הציע אבל שפילים ננסיים מאובנים היוו השראה למיתוס של קיקלופים ענקיים, מכיוון שפתח האף המרכזי נראה כארובת העין הקיקלופית. בשנת 1920 הוענקה לו מדליית דניאל ז'ירו אליוט מטעם האקדמיה הלאומית למדעים. הוא גם גילה עניין רב בשרידי דובי מערות במה שכונה "מערת הדרקון" בשטיריה.

אבל היה חסיד של האורתוגנזה, והוא האמין שיש מגמות באבולוציה שהן מובנות באורגניזם.

## השקפה פוליטית ונאציזם
עוד בהיותו סטודנט השתתף אבל במהומות אנטישמיות באוניברסיטת וינה שהתרחשו במהלך משבר באדני בשנת 1897. לאחר מלחמת העולם הראשונה, כשכבר אחז בתואר פרופסור, הוא הביע את חששו מהשתלטות על השלטון מצד "קומוניסטים, סוציאל-דמוקרטים ויהודים הקשורים לשניהם". אבל היה אחראי להקמתה של קבוצה סודית בת 18 פרופסורים שביקשה לסכל את המחקר והקריירה של מדענים שמאלנים ויהודים. העלייה באלימות מצד קבוצות סטודנטים נציונל-סוציאליסטיות כלפי סטודנטים יהודים ב-1934 זכתה לאהדה מצד אבל. כשהתקפות כאלה החלו להיות מכוונות גם כלפי סטודנטים קתולים ובינלאומיים, בפרט אמריקנים, אולץ אבל לפרוש מתפקידו כרקטור על ידי הוועד המנהל האוסטרופשיסטי. הדבר הביא אותו להגר לגרמניה ולקבל את המשרה בגטינגן.

אבל ביקר בווינה שנית ב-1939, לאחר האנשלוס עם גרמניה הנאצית. לאחר שצפה בהנפת הדגל הנאצי בבניין האוניברסיטה, הוא ביטא זאת כ"רגע המאושר בחייו". המשטר הנאצי חלק לו כבוד ביצירת המשרה "סנאטור של כבוד", תואר שבוטל לאחר מלחמת העולם השנייה ב-1945. מכתב המלצה למתן פרס גתה מציין כיצד אבל "נלחם בשורה הראשונה" נגד "ייהוד" האוניברסיטה. לאחר המלחמה נאלץ שוב לפרוש יחד עם פרופסורים נאצים בולטים אחרים ובילה את ימיו האחרונים במונדזה .

בנו, וולפגנג אבל, היה אנתרופולוג וחבר אס אס, שהיה מעורב בעיקורם של בני תערובת אשר אמותיהם היו גרמניות ואבותיהם ממוצא צפון אפריקאי או אסיאתי.

## קישורים חיצוניים

* Rieppel, O. (2013), Othenio Abel (1875–1946) and “the phylogeny of the parts”†. Cladistics, 29: 328-335.

## הערות שוליים

קטגוריה:חברי האקדמיה למדעים ולאמנויות של גטינגן
קטגוריה:פלאונטולוגים
קטגוריה:נאצים
קטגוריה:ילידי 1875
קטגוריה:אוסטרים שנפטרו ב-1946
ילד (מוזיקאי)

**עומר יפת** (נולד ב-7 ביוני 2000), הידוע בשם הבמה **ילד** (מעוצב: **ילד?** או **ילד.**), הוא זמר-יוצר ישראלי. התפרסם לראשונה בשנת 2022, כאשר השתתף בתוכנית השירה "הכוכב הבא", ופרץ בשנת 2024, כאשר הוציא את הלהיט "למה את?", שזכה להצלחה ברשתות החברתיות ובמצעדי הפזמונים.

## ביוגרפיה
יפת נולד ב-7 ביוני 2000 וגדל ביישוב בית חשמונאי. הוא החל את הקריירה המוזיקלית שלו בינואר 2022, כאשר הוציא את הסינגל הראשון שלו, "עשן", אותו כתב ארבע שנים לפני צאתו. באוגוסט באותה השנה זכה לפרסום לראשונה כאשר השתתף בתוכנית הריאליטי "הכוכב הבא". יפת ביצע באודישן את השיר "האור בחיי" מתוך השיר שלנו, וזכה ל-92% מקולות הקהל והשופטים. במהלך התוכנית ביצע אף שירים מקוריים שיצר, בהם "אין דרך חזרה", אותו הוציא באופן רשמי מאוחר יותר. יפת הודח בשלב רבע הגמר של התוכנית.

"תני לי סיבה", הסינגל הראשון מתוך אלבום הבכורה שלו, יצא לאור ביולי 2023.

באפריל 2024 יפת איפס את חשבונות המדיה החברתית שלו ואימץ את שם הבמה "ילד.". באותו החודש הוציא את הסינגל השני מתוך האלבום, "למה את?", אותו חשף קודם לכן בסרטונים שהעלה בפלטפורמת טיקטוק, וזכה להצלחה ויראלית ברשתות החברתיות. בזכות הוויראליות לה זכה, צבר השיר השמעות רבות גם בסטרימינג ובתחנות הרדיו והגיע למקום העשירי במצעד היטליסט של מאקו. מאוחר יותר, נכנס השיר גם למצעד של מדיה פורסט ולמצעד הרשמי של גלגלצ. אלבום הבכורה שלו, הנושא את שמו, יצא לאור ב-17 ביוני 2024.

ב-21 במאי 2025 הוציא לאור את אלבומו השני, אהבה אחרת. עם צאת האלבום הודיע כי הוא בזוגיות עם גבר.

## דיסקוגרפיה
### אלבומי אולפן
* 2024: ילד
* 2025: אהבה אחרת

### מיני-אלבומים
* 2022: עומר יפת בהופעת בכורה
* 2023: עומר יפת - סיבוב שני

## קישורים חיצוניים

## הערות שוליים

קטגוריה:זמרים-יוצרים ישראלים
קטגוריה:מתמודדי הכוכב הבא
קטגוריה:אמנים ישראלים הידועים בשם במה
קטגוריה:זמרים להט"בים ישראלים
קטגוריה:ישראלים שנולדו ב-2000
סגובי

ה**סגובי** (בלטינית: **Segovii**; בגאלית עתיקה: **Segouioi**, כלומר המנצח, החזק) היו שבט גאלי ששכן בהרי האלפים הקוטיים, סביב צ'זנה טורינזה  ומונטז'נבר  של ימינו, מאז תקופת הברזל.

## שם
הם מתועדים בשם Segoviorum על קשת סוסה (Arch of Augustus (Susa)). השם האתני Segovii הוא צורה לטינית של המילה הגאלית Segouioi. הוא נובע מהשורש סגו, כלומר ניצחון, כוח. ניתן להשוות אותו לצורות הנשיות Segouia (סגוביה) ו-Segauias.

## גאוגרפיה
הסגובי שכנו כאמור סביב העיירות גאסאו/טיריום (צ'זנה טורינזה המודרנית) ודרואנטיום (Montgenèvre), נקראים גם Alpis Cotia ו-Summae Alpes).  השטח שלהם היה ממוקם דרומית לבלאקי, צפונית לבריגיאני ולקוואריאטס, ומזרחית לאוקני. ייתכן שההתיישבות Ad Fines (Fenils מודרנית) הייתה הגבול בין שטחי הסגובי והבלאקי.

## היסטוריה
הם מוזכרים כאמור על קשת סוסה, שהוקמה על ידי קוטיוס בשנים 8–9 לפני הספירה. מרקוס יוליוס קוטיוס היה מלך התושבים הקלטים והליגוריים של המחוז הרומי ההררי אז, הידוע כאלפס טאורינה וכיום כאלפים הקוטיים, בתחילת המאה ה-1 לפני הספירה

## ביבליוגרפיה


*
*
*
*
*
*


## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
אח"י קוממיות (נחתת)

**אח"י קוממיות** היא נחתת בשירות חיל הים הישראלי. היא אחותה של אח"י נחשון, שתיהן נבנו יחד בעבור חיל הים במספנת הולטר מרין שבפסקגולה, בארצות הברית. הנחתת הגיעה לחופי ישראל ב-16 ביוני 2024 ועגנה בנמל חיפה. החלה את שירותה המבצעי ב-24 ביולי 2024.

אורכה כ-95 מטרים ורוחבה כ-20 מטרים, משקלה עולה על 2,500 טון. על סיפונה מיועדים לשרת עשרות אנשי צוות. הנחתת מיועדת להפלגות ארוכות ומפקדה הוא קצין בדרגת רב-סרן. היא מיועדת לשמש כלי לוגיסטי לשינוע ציוד והעברת לוחמים במרחבי פעולה רבים.

## הערות שוליים

קטגוריה:אוניות מלחמה ישראליות
יוחנן דוד סלומון (סופר)

**יוחנן דוד סלומון** (תרצ"א, 1931 – תשע"ד, 2014) היה סופר ופובליציסט מחבר סדרת הספרים "בעין יהודית". היה בעל טור קבוע בעיתון יתד נאמן תחת השם יוחנן דוד.

## ביוגרפיה
נולד בירושלים, לנפתלי סלומון בנו של יוחנן דוד סלומון ונכדו של יואל משה סלומון, ממייסדי נחלת שבעה ופתח תקווה. מצד אמו הוא נכדו של הרב שמואל גדליה ניימן, שהיה ר"מ בישיבת עץ חיים ומחבר הספר "גידולי שמואל".

למד בתלמוד תורה "שערי תורה", בישיבת היישוב החדש ובישיבת חברון. לאחר נישואין החל ללמד בבית הספר צייטלין בתל אביב. עם הקמת תנועת "אל המקורות" החל סלומון לכתוב מאמרים בבטאון התנועה מחשבת. כן כתב מאמרים שנדפסו בקביעות במוסף לשבת של עיתון יתד נאמן. מאמרים אלו כונסו לימים בחמשת כרכי הספרים "בעין יהודית". הכרך האחרון יצא בשנת תשע"ה לאחר פטירת מחברו. כמו כן עסק סלומון בעריכת ספרים שונים, ביניהם הספר "יהדות" של הרב יצחק זלר.

## מורשתו
סיגנונו של הרב סלומון היה ייחודי לאותה תקופה, לרוב היה מביא סיפור ומתוכו היה מפיק לקחים ואת המסרים שרצה להעביר. אחריו החלו עוד הרבה סדרות בסגנון הזה כמו סדרות הספרים "בך בטחנו" "טובך יביעו" "אמונה שלמה" ועוד. כמו כן עד היום אף לאחר פטירתו, מאמריו מובאים באתרים רבים.

## משפחתו
אשתו, רבקה, היא נכדתו של הרב אברהם וינברג שהיה האדמו"ר מסלונים.

בתו שרה-מיכל נשואה לרב אברהם שינדלר דיין בבית הדין הרבני הגדול בירושלים.

בתו תמר, רואת חשבון.

בנו הרב ישי הוא דיין בית הדין לגיורים.

## אילן יוחסין משפחת פרוש

## קישורים חיצוניים
* **למשפחותם לבית אבותם, אילן יוחסין של משפחת פרוש** כולל רשימת צאצאי יוחנן דוד סלומון - חלק א', חלק ב'

## הערות שוליים

קטגוריה:ירושלים: אישים
קטגוריה:משפחת סלומון (הראש"ז)
קטגוריה:משפחת פרוש
קטגוריה:פעילי ציבור חרדים
קטגוריה:מחברי ספרות תורנית
קטגוריה:בוגרי ישיבת היישוב החדש
קטגוריה:בוגרי ישיבת חברון כנסת ישראל
קטגוריה:סגל יתד נאמן
קטגוריה:ישראלים שנולדו ב-1931
קטגוריה:ישראלים שנפטרו ב-2014
כדור הזהב 2019

**כדור הזהב 2019** (בצרפתית: **2019 Ballon d'Or**) היה הטקס השנתי ה-64 של כדור הזהב, המוגש על ידי עיתון הכדורגל הצרפתי פרנס פוטבול, שהוענק לכדורגלנים הטובים ביותר בעונת 2018/2019. המועמדים לפרס הוכרזו ב-6 בנובמבר 2019. שחקנה של ברצלונה ליונל מסי זכה בפרס זה בפעם השישית ובכך שבר את התיקו עם כריסטיאנו רונאלדו על רוב פרסי כדור הזהב. בשנה זו הוענק לראשונה גביע יאשין.

## כדור הזהב
המועמדים לפרס הוכרזו ב-6 בנובמבר 2019.

אלו 30 הכדורגלנים שהיו מועמדים לכדור הזהב 2019:

## כדור הזהב לנשים
מייגן ראפינו זכתה בכדור הזהב 2019 עבור השחקנית הטובה בעולם.

אלו 20 הכדורגלניות שהיו מועמדות לכדור הזהב לנשים 2019:

## פרס קופה
מתייס דה ליכט זכה בפרס קופה 2019 כשחקן הטוב בעולם מתחת לגיל 21.

אלו המועמדים לזכייה בפרס קופה 2019:

## גביע יאשין
אליסון בקר זכה בגביע יאשין שהוענק לראשונה כשוער הטוב בעולם ב-2019.

אלו המועמדים לזכייה בגביע יאשין 2019:

## הערות שוליים

קטגוריה:תחרויות כדורגל ב-2019
2019
קטגוריה:2019 בצרפת
Why Lawd?

***Why Lawd?*** הוא אלבום האולפן השני של צמד הנאו סול האמריקאי נו-ווריז, הכולל את הזמר אנדרסון פאאק והמפיק נולדג'. האלבום יצא לאור באופן פיזי ב-7 ביוני 2024, ויצא לסטרימינג ולהורדה דיגיטלית בשבוע שלאחר מכן, ב-14 ביוני, על ידי חברת התקליטים סטונס ת'רואו רקורדס.

## הוצאה
האלבום נתמך על ידי חמישה סינגלים: "Where I Go", "Daydreaming", "86Sentra", "FromHere" ו-"WalkOnBy".

## פרסים ומועמדויות

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי 2024
קטגוריה:אלבומי אנדרסון פאאק
קטגוריה:אלבומים באנגלית
דאסטי האנאס

**ג'רלד אליס "דאסטי" האנאס III** (נולד ב-2 בספטמבר 1993) הוא כדורסלן אמריקאי-ישראלי שמשחק בעירוני אילת מהליגה הלאומית.

## קריירה
### ממפיס האסל (2017–2019)
ב-6 באוקטובר 2017 חתם האנאס בממפיס האסל מליגת הפיתוח של ה-NBA, בעונתו הראשונה העמיד ממוצעים של 9.2 נקודות למשחק תוך כדי קליעה של 44% מחוץ לקשת. בעונתו השנייה העמיד ממוצעים של 14.5 נקודות, 1.8 ריבאונדים ו-1.4 אסיסטים למשחק.

### ממפיס גריזליס (2019)
ב-30 במרץ 2019 חתם האנאס בממפיס גריזליס מליגת ה-NBA לחוזה של-10 ימים.

האנאס ערך את הופעת הבכורה שלו ב-NBA ב-31 במרץ 2019 בהפסד 113–96 ללוס אנג'לס קליפרס, ורשם 4 נקודות, 4 אסיסטים וריבאונד אחד.

### ממפיס האסל (2019–2020)
ב-27 באוקטובר 2019, חזר האנאס לעונה שלישית בממפיס האסל. האנאס נבחר לשחקן השבוע של ליגת הפיתוח של ה-NBA ב-2 בדצמבר 2019 לאחר שקלע 28 נקודות מול אוקלהומה סיטי בלו ו-32 נקודות מול מיין רד טפרים.

### ממפיס גריזליס (2019)
ב-21 בפברואר 2020 חזר האנאס לממפיס גריזליס בחוזה ל-10 ימים. האנאס שוחרר מאוחר יותר ב-27 בפברואר 2020.

### קולוסוס רודוס (2020)
ב-27 בנובמבר 2020 האנהס חתם בקולוסוס רודוס מליגת העל היוונית. ב-22 בדצמבר 2020, שוחרר האנאס מהקבוצה בשל עניינים משפחתיים.

### סנטה קרוס ווריורס (2021)
ב-21 בינואר 2021 חתם האנאס בסנטה קרוס ווריורס מליגת הפיתוח של ה-NBA

### אדלייד 36' (2021-2022)
ב-20 ביולי,2021 האנאס חתם באדלייד 36' מליגת העל האוסטרלית, במהלך העונה העמיד האנאס ממוצע של 13.5 נקודות למשחק.

### סנטה קרוס ווריורס (2022–2023)
ב-24 באוקטובר 2022 חזר האנאס לסנטה קרוס ווריורס מליגת הפיתוח של ה-NBA

### עירוני נס ציונה (2023–2024)
ב-20 ביולי 2023 חתם האנאס בעירוני נס ציונה מליגת העל בכדורסל. ב-28 בספטמבר, ערך את הופעת הבכורה שלו בקבוצה מול שטרסבורג במסגרת מוקדמות ליגת האלופות בכדורסל ורשם 10 נקודות.

לאחר פרוץ מלחמת חרבות ברזל, חזר האנאס לארצות הברית וסירב לחזור לשחק בקבוצה לאחר חזרת הליגה לפעילות.

### הפועל תל אביב (2024)
ב-28 בפברואר 2024 חתם האנאס בהפועל תל אביב מליגת העל בכדורסל, לאחר שזו שילמה לעירוני נס ציונה סכום שמוערך בכ-200 אלף דולרים.

האנאס ערך את הופעת הבכורה שלו בקבוצה ב-5 במרץ מול בני הרצליה ורשם 9 נקודות ו-4 אסיסטים. בקיץ 2024 עזב את הקבוצה.

## קישורים חיצוניים

## הערות שוליים

קטגוריה:כדורסלני עירוני נס ציונה
קטגוריה:כדורסלני הפועל תל אביב
קטגוריה:כדורסלני עירוני אילת
קטגוריה:אמריקאים שנולדו ב-1993
הרמה הטיבטית

[ממוזער|מפה [טופוגרפיה|טופוגרפית של הרמה הטיבטית]]
**הרמה הטיבטית** (בסינית מפושטת: **青藏高原**; צ'ינג-זאן גאיואן) היא רמה גבוהה וגדולה הממוקמת בעיקר במרכז אסיה (אזור טיבט שברפובליקה העממית של סין) אך גם מגיעה למדינות שכנות, ביניהן נפאל, בהוטן, הודו, אפגניסטן, ט'גיקיסטן וקירגיזסטן. הרמה מכסה את רוב המחוז האוטונומי הטיבטי, אך גם מגיעה לצ'ינגהאי, סצ'ואן וגאנסו שבסין. בתרבות הטיבטית היה נהוג לחיות על הרי הרמה הטיבטית, בשל כך המחוז כונה לאורך ההיסטוריה "גג העולם" ו"ארץ השלגים". הרמה הטיבטית הייתה בית לממלכות ותרבויות משמעותיות, ביניהן הז'אנגשיאנג, שושלת ירלונג והאימפריה הטיבטית, אך במאה ה-9 היא התפרקה. הרמה מכסה 2,500,000 ק"מ מרובע, רוחבה 1,000 ק"מ ואורכה 2,500 ק"מ. בנוסף לכך, על הרמה הטיבטית שוכן האוורסט, ההר הגבוה ביותר בעולם, ו-K2, ההר השני בגובהו בעולם. בשל כך, הרמה הטיבטית כונתה בפי הבריטים "תקרת העולם".

הרמה הטיבטית מכילה גם נהרות, נחלים ואגני ניקוז. היא מכילה את מקורות 3 הנהרות הארוכים ביותר באסיה: הנהר הצהוב, נהר יאנגצה ונהר מקונג. בנוסף לכך, הרמה הטיבטית קרה ומכילה מספר רב של קרחונים. לכן היא מכונה לעיתים קרובות "קוטב שלישי" ונחקרת רבות במחקרים על התחממות גלובלית.

הרמה הטיבטית היא בית למגוון רב של בעלי חיים, ביניהם קיאנג, כבש כחול מצוי, זאב ההימלאיה, צבי יעלי טיבטי, מקוק לבן-לחיים, יאק הבית ועוד. חלקם נמצאים בסיכון בשל התחממות גלובלית והתערבות של בני אדם, ביניהם טאקין סיצ'ואני, דוב שחור אסייתי ועוד.

## קישורים חיצוניים

## הערות שוליים

קטגוריה:אסיה: אזורים
קטגוריה:מרכז אסיה
קטגוריה:טיבט
קטגוריה:צ'ינגהאי
קטגוריה:גאנסו
קטגוריה:סצ'ואן
קוואדוו דואה

**קוואדוו אנטווי דואה** (בגרמנית: **Kwadwo Antwi Duah**; נולד ב-24 בפברואר 1997) הוא כדורגלן שווייצרי-אנגלי המשחק בעמדת החלוץ בלודוגורץ ראזגרד.

## קריירת מועדונים
דואה נולד בלונדון למשפחה שמוצאה מגאנה ובגיל צריך היגר עם משפחתו לברן בירת שווייץ. דואה התחיל לשחק כדורגל בקבוצת הנוער של יאנג בויז ברן. ב-30 ביולי 2016 ערך את הופעת הבכורה שלו בקבוצה הבוגרת במשחק הליגה נגד לוגאנו. דואה לא זכה לדקות משחק רבות ביאנג בויז ובמהלך השנים הושאל לנשאטל גזמאקס, וינטרטור וסרבט ז'נבה.

בקיץ  חתם בפ.צ. ויל מליגת האתגר השווייצרית וסיים כמלך שערי הקבוצה בעונה זו עם 12 שערים בצוותא עם ואלון פאזילו.

בקיץ  חתם בסנט גאלן מליגת העל השווייצרית במדיה שיחק שנתיים.

ב-24 ביוני 2022 חתם בנירנברג מהבונדסליגה השנייה. ב-19 ביולי 2023 חתם בלודוגורץ ראזגרד מליגת העל הבולגרית. בלודוגורץ רשם עונה עם 13 שערי ליגה כאשר רק אלכסנדר קולב מקרומובגרד ורוואן קרוס חברו לקבוצה הבקיעו יותר ממנו.

## קריירה בינלאומית
דואה שיחק בנעוריו בנבחרות הנוער של שווייץ. ב-5 ביוני 2024 ערך את הופעת הבכורה שלו בנבחרת הבוגרת במשחק ידידות נגד . 3 ימים לאחר מכן נכלל בסגל הסופי של הנבחרת לקראת יורו 2024 בו כבש את שער הבכורה שלו בנבחרת בניצחון 1–3 נגד  ב-15 ביוני.

## תארים
; לודוגורץ ראזגרד
*ליגת העל הבולגרית: 

## קישורים חיצוניים

קטגוריה:כדורגלנים אנגלים
קטגוריה:כדורגלנים שווייצרים
קטגוריה:חלוצי כדורגל אנגלים
קטגוריה:חלוצי כדורגל שווייצרים
קטגוריה:ברן: כדורגלנים
קטגוריה:כדורגלני יאנג בויז ברן
קטגוריה:כדורגלני נשאטל גזמאקס
קטגוריה:כדורגלני פ.צ. ויל
קטגוריה:כדורגלני וינטרטור
קטגוריה:כדורגלני סרבט ז'נבה
קטגוריה:כדורגלני סנט גאלן
קטגוריה:כדורגלני נירנברג
קטגוריה:כדורגלני לודוגורץ ראזגרד
קטגוריה:כדורגלני נבחרת שווייץ
קטגוריה:כדורגלני יורו 2024
קטגוריה:ספורטאים שווייצרים בגרמניה
קטגוריה:ספורטאים זרים בגרמניה
קטגוריה:ספורטאים זרים בבולגריה
קטגוריה:שווייצרים שנולדו ב-1997
קטגוריה:אנגלים שנולדו ב-1997
צ'אפל היל

**צ'אפל היל** (באנגלית: **Chapel Hill**) היא עיירה ששוכנת במחוזות  ו בקרוליינה הצפונית, ארצות הברית.

צ'אפל היל יחד עם עיר הבירה ראלי והעיר דרהם מהווים את פינותיו של  שבו נמצאות שלוש אוניברסיטאות מחקר מרכזיות: אוניברסיטת המדינה של קרוליינה הצפונית, אוניברסיטת דיוק ואוניברסיטת קרוליינה הצפונית בצ'אפל היל.

## מיקום וגאוגרפיה
צ'אפל היל ממוקמת בפינה הדרום מזרחית של מחוז אורנג', כאשר חלק קטן משתרע מזרחה לתוך מחוז דורהאם. לפי הלשכה למפקד האוכלוסין של ארצות הברית, שטחה הכולל של העיירה משתרע על , מתוכם  - שטח יבשתי ו  (0.69% מהשטח הכולל) הוא מקווי מים.

## היסטוריה
### עד שנת 1800
האינדיאנים של  חיו באזור שצפונית לצ'אפל היל, לפני ההתיישבות האירופית.

בשנת 1753 התיישב באזור ויליאם בארבי (William Barbee) שהגיע מווירג'יניה, שנפטר ב-1758, אך משפחתו נשארה במקום. אחד משמונת ילדיו, כריסטופר בארבי (Christopher Barbee) היה תורם חשוב לקהילה ולאוניברסיטת צפון קרוליינה שנוסדה ב-1789.

### ייסוד העיירה
היישוב התפתח סביב אוניברסיטת צפון קרוליינה. העיירה נוסדה בשנת 1793 והוכרזה רשמית ב-1851. הרחוב הראשי שלה, רחוב פרנקלין (Franklin Street) נקרא לזכרו של הנשיא בנג'מין פרנקלין.

### מלחמת אזרחים
כמחצית מתושבי העיירה היו אפרו אמריקאים, רובם עבדים. באפריל 1865, במהלך מלחמת האזרחים, נכבש כל האזור על ידי כוחות "מדינות האיחוד", הצפוניים.

### עידן שוויון זכויות האזרח
ב-1969, רוב התושבים היו "לבנים" והם בחרו את , אפרו-אמריקאי, לראשות העיר. זו הייתה העירייה הראשונה, בדרום ארצות הברית שבחרה ראש עיר אפרו-אמריקאי.

בשנות ה-80 של המאה ה-20 החלו לציין ליל כל הקדושים ברחוב פרנקלין שעם הזמן גדל לאירוע בו משתתפים עשרות אלפים.

## דמוגרפיה

### מפקד 2020
נכון למפקד שנערך בשנת 2020, התגוררו בעיירה 61,960 נפשות ב־20,369 משקי בית ו-10,552 משפחות.

## ממשל
את העיירה מנהלת  הקהילה בוחרת ראש עיר ו-8 חברי מועצה. ראשי ערים מכהנים בתקופת כהונה של שנתיים, וחברי המועצה מכהנים בתקופת כהונה של ארבע שנים. הבחירות לעיירה מתקיימות בנובמבר של שנים אי-זוגיות. ראשת העיר הנוכחית היא .

העיירה אימצה את דגלה בשנת 1990. הכחול מייצג את העיירה ואת אוניברסיטת צפון קרוליינה (שצבעיה הם כחול ולבן), הירוק מייצג מודעות סביבתית וה"נוף העירוני" מייצג "תחושה של בית, חברים וקהילה".

החותם של העיירה, מאז שנות ה-30 של המאה ה-20, מתאר את אתנה, אלת החוכמה היוונית ומגינת הערים. לאחר שנעשו מספר תיקונים, מאז 2005, החותם משמש גם כלוגו העיר.

## קישורים חיצוניים

## הערות שוליים

קטגוריה:קרוליינה הצפונית: ערים
קטגוריה:יישובים שהוקמו ב-1793
לירן שכנר

**לירן שכנר** (נולד ב-1977) הוא עיתונאי, ושדרן ספורט ישראלי.

## ביוגרפיה
לירן שכנר נולד וגדל בחיפה. אביו, יעקב (יענקל׳ה) היה חבר להקת חיל הים וכרוז מכבי חיפה במשך שנים רבות, ואימו, ניצה, הייתה בעלת חברת הפקות. את שירותו בצה"ל עשה כמפקד וכמנחה בלהקת חיל הים.

לאחר השירות הצבאי למד לתואר ראשון במנהל עסקים במרכז הבינתחומי הרצליה. במקביל החל לשדר ברדיו חיפה, משם עבר לרשות השידור ולחברת צ'רלטון כשדר קווים במשחקי כדורגל. עם השנים התקדם להיות השדר הראשי של רבים ממשחקי הכדורגל של ליגת העל הישראלית, הפרמייר ליג וכן משחקי גביע אירופה בכדורגל.

שכנר מנחה מאז שנת 2019 את התוכנית סערה בממלכה המשודרת בערוצי צ'רלטון.

שכנר הוא גם בעליה של חברת "שכנר הפקות תקשורת", שבמסגרתה הוא מפיק ומביים טקסים מרכזיים לצה״ל ולגופים גדולים אחרים.

החל מאוגוסט 2023, מגיש עם כדורגלן העבר חיים רביבו את הפודקאסט ״רביבו ושכנר״ מבית All•in.

שכנר נשוי לשיר ואב לשלושה. מתגורר בחיפה. בעבר היה שכנר ידוע באהדתו לקבוצת הכדורגל מכבי חיפה.

## קישורים חיצוניים
* 
* לירן שכנר, מתוך ההסכת "הזווית בממלכה"

## הערות שוליים

קטגוריה:חברי להקת חיל הים
קטגוריה:סגל ערוץ הספורט
קטגוריה:שדרני ספורט ישראלים
קטגוריה:בוגרי המרכז הבינתחומי הרצליה
קטגוריה:חיפה: אישים
קטגוריה:ישראלים שנולדו ב-1977
אנדראה קמביאזו

**אנדראה קמביאזו** (באיטלקית: **Andrea Cambiaso**; נולד ב-20 בפברואר 2000) הוא כדורגלן איטלקי המשחק בעמדת המגן ביובנטוס ובנבחרת איטליה.

## קריירת מועדונים
קמביאזו יליד ג'נובה והוא תוצר במחלקת הנוער של הקבוצה המקומית. עם עלייתו לקבוצה הבוגרת הושאל למספר קבוצות ובהן אלביסולה, סבונה, אלסנדריה קלצ'ו ואמפולי עד שבעונת 2021/2022 חזר לגנואה. ב-29 באוגוסט ערך את הופעת הבכורה שלו בקבוצה במשחק נגד נאפולי.

ב-14 ביולי 2022 חתם לחמש שנים ביובנטוס ויממה לאחר מכן הושאל לבולוניה 1909 עד לסיום העונה, אז חזר ליובנטוס. ב-28 באוקטובר 2023 הבקיע את שער הבכורה שלו עבור יובנטוס בניצחון 0–1 נגד הלאס ורונה בדקה ה-96 של המשחק. ב-24 במאי 2024 חתם על חוזה עד שנת 2029.

## קריירה בינלאומית
בנובמבר  זומן לראשונה לסגל נבחרת איטליה לקראת המשחקים נגד  ו.

ב-21 במרץ 2024 ערך את הופעת הבכורה שלו בנבחרת במשחק ידידות נגד . קמביאזו נכלל בסגל הנבחרת לקראת יורו 2024.

## תארים
;יובנטוס
* קופה איטליה: 2023/24

## קישורים חיצוניים

קטגוריה:כדורגלנים איטלקים
קטגוריה:מגני כדורגל איטלקים
קטגוריה:ג'נובה: כדורגלנים
קטגוריה:כדורגלני גנואה
קטגוריה:כדורגלני אמפולי
קטגוריה:כדורגלני יובנטוס
קטגוריה:כדורגלני בולוניה
קטגוריה:כדורגלני נבחרת איטליה
קטגוריה:כדורגלני יורו 2024
קטגוריה:איטלקים שנולדו ב-2000
יהושע מאור

**יהושע מאור** (1936 – 20 ביוני 2024) היה מנהל ישראלי, מחלוצי המחשוב בישראל, מנכ"ל יבמ ישראל בשנים 1984–1996.

## ביוגרפיה
יהושע מאור (דז'ינצלסקי), נולד בשנת 1936 בכפר סירקין. בשנים 1953–1955 שירת בצה"ל. למד מתמטיקה ופיזיקה באוניברסיטה העברית בירושלים, ובשנת 1959 קיבל תואר ראשון. הצטרף לממר"ם, יחידת המחשב של צה"ל, שהייתה בתחילת דרכה. תחילה שירת כראש חוליית תכנות כללית במחשבי פילקו (המחשבים הראשונים של צה"ל) ובהמשך הגיע לתפקיד ראש ענף תכנות והדרכה וסגן מפקד ממר"ם. במסגרת תפקידו זה היה פעיל בין היתר בוועדת המחשוב העליונה של משרד האוצר. בהמשך סיים תואר שני במנהל עסקים. שירת במילואים ביחידת ההדרכה של ממר"ם.

ב-1969 הצטרף לחברת יבמ ישראל כנציג שיווק. באוגוסט 1977 נשלח למטה IBM בפריז כראש צוות לבחינת פעילות החברה באירופה. בסוף 1979 מונה למנהל אגף השיווק ביבמ ישראל. בשנת 1984 מונה למנכ"ל יבמ ישראל. הוא כיהן בתפקידו זה עד 1996. לאחר סיום תפקדיו ביבמ היה מעורב במספר עסקים פרטיים ומיזמים בתחומי הטכנולוגיות המתקדמות והמידע ובין היתר שימש דירקטור בקבוצת ההון סיכון גרין שבבעלותו של יצחק תשובה. בסוף שנת 2000 מונה למנכ"ל וליושב ראש דיקטוריון החברה. בשנת 2002 סיים את תפקידו כמנכ"ל החברה אך נותר יושב ראש פעיל עד לסגירתה כשנה לאחר מכן. עם סיום תפקידו בגרין השתלב מאור במספר חברות העוסקות בדפוס דיגיטלי, וכיהן כדירקטור בקורנית דיגיטל ובדיפ טק.

כיהן בתפקידים ציבוריים אחדים, בהם נשיא לשכת המסחר ישראל-אמריקה, יו"ר איל"א ויו"ר הוועד הפועל של מועצת המנהלים של במכון ויצמן למדע (1995–2002), ממנו קיבל בשנת 2002 תואר דוקטור לשם כבוד.

נפטר ב-20 ביוני 2024 והובא לקבורה בבית הקברות קריית שאול.

## משפחתו
יהושע מאור היה נשוי לגליה מאור, אותה הכיר בעת ששירתו יחד בממר"ם, ולהם שלושה ילדים. בתם דנה מאור מונתה בדצמבר 2010 למנכ"לית חברת הייעוץ "מקינזי ישראל". בנם רון מאור מונה במרץ 2021 למנכ"ל חברת ישראמקו.

## הערות שוליים

קטגוריה:מנכ"לים ישראלים
קטגוריה:כפר סירקין: אישים
קטגוריה:בוגרי האוניברסיטה העברית בירושלים
קטגוריה:מנכ"לי יבמ ישראל
קטגוריה:דירקטורים ישראלים
קטגוריה:מקבלי תואר דוקטור לשם כבוד ממכון ויצמן למדע
קטגוריה:חלוצי המחשוב בישראל
קטגוריה:חיילי ממר"ם
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1936
קטגוריה:ישראלים שנפטרו ב-2024
אדם בוקסה

**אדם בוקסה** (בפולנית: **Adam Buksa**; נולד ב-12 ביולי 1996) הוא כדורגלן פולני המשחק בעמדת החלוץ באודינזה.

## קריירת מועדונים
בוקסה גדל במחלקת הנוער של ויסלה קרקוב ממנה עבר לזו של נוברה האיטלקית ובקיץ  חתם בלכיה גדנסק. ב-25 ביולי 2014 ערך את הופעת הבכורה שלו בקבוצה במשחק הליגה נגד פודבסקידזי ביילסקו-ביאלה.

בקיץ  חתם בזגלבי לובין בה שיחק עד ינואר  בה הושאל לפוגון שצ'צ'ין עד לסיום העונה. בסיום העונה חתם על חוזה בקבוצה ובמהלך שנה וחצי ששיחק בה כבש 18 שערים ב-40 משחקי ליגה. בדצמבר  חתם לשלוש שנים בניו אינגלנד רבולושן מהMLS תמורת 4.5 מיליון דולר. ב-29 בפברואר 2020 ערך את הופעת הבכורה שלו בקבוצה בהפסד 2-1 למונטריאול אימפקט. ב-7 במרץ הבקיע את שער הבכורה שלו בקבוצה במשחק נגד שיקגו פייר. בעונת  היה מלך שערי הקבוצה עם 16 שערים במדיה.

ב-10 ביולי 2022 חתם בלאנס מליגת העל הצרפתית. ב-9 בספטמבר ערך את הופעת הבכורה שלו בקבוצה במשחק נגד טרואה. בוקסה היה שותף לעונה הטובה של המועדון מזה 20 שנה שסיימה את העונה במקום השני שהבטיח השתתפות בשלב הבתים של ליגת האלופות.

ב-18 ביולי 2023 הושאל לאנטליהספור מליגת העל הטורקית. בוקסה רשם עונה עם 16 שערים ב-33 משחקי ליגה והיה מלך שערי המועדון בכל המסגרות.

ב-11 ביולי 2024 חתם במיטיולן הדנית.

ב-26 באוגוסט 2025 חתם באדינזה מהסרייה א'.

## קריירה בינלאומית
ב-15 בנובמבר 2018 בוקסה זומן לראשונה לסגל נבחרת פולין לקראת משחק הידידות נגד , אך לא שותף. ב-9 בספטמבר 2021 ערך את הופעת הבכורה שלו בנבחרת בניצחון 1-4 נגד . 3 ימים לאחר מכן הבקיע שלושער בניצחון 1-7 נגד .

נכלל בסגל הנבחרת לקראת יורו 2024 ואף הבקיע בהפסד 2-1 ל בשלב הבתים.

## תארים
; זגלבי לובין
*הליגה הפולנית החמישית (מחוז שלזיה תחתית): 

; ניו אינגלנד רבולושן
*מגן האוהדים: 

; אישיים
*נעל הזהב של ניו אינגלנד רבולושן: 

## קישורים חיצוניים

קטגוריה:כדורגלנים פולנים
קטגוריה:חלוצי כדורגל פולנים
קטגוריה:קרקוב: כדורגלנים
קטגוריה:כדורגלני לכיה גדנסק
קטגוריה:כדורגלני זגלמביה לובין
קטגוריה:כדורגלני פוגון שצ'צ'ין
קטגוריה:כדורגלני ניו אינגלנד רבולושן
קטגוריה:כדורגלני לאנס
קטגוריה:כדורגלני אנטליהספור
קטגוריה:כדורגלני מיטיולן
קטגוריה:כדורגלני נבחרת פולין
קטגוריה:ספורטאים זרים בארצות הברית
קטגוריה:ספורטאים פולנים בצרפת
קטגוריה:ספורטאים פולנים בטורקיה
קטגוריה:ספורטאים זרים בדנמרק
קטגוריה:כדורגלני יורו 2024
קטגוריה:פולנים שנולדו ב-1996
קטגוריה:כדורגלני אודינזה
יעקב מאיר שטרן

הרב **יעקב מאיר שטרן** (נולד בג' בטבת ה'תשי"ב, 1 בינואר 1952) הוא רב ופוסק חסידי, אב"ד וראש בית הוראה "בשבילי אורייתא", רב שכונת קהילות יעקב בבני ברק, ואב"ד בבית הדין "זכרון מאיר" ובבד"ץ של חסידות ויז'ניץ.

הרב שטרן הוא פוסק הלכה בולט בציבור החסידי וההונגרי בבני ברק, והוא פוסק לרוב כשיטת רבו, הרב שמואל הלוי ואזנר. נחשב לבעל מומחיות מיוחדת בהלכות סת"ם.

## ביוגרפיה
נולד בעיר שימלאו סילבאניי שברומניה, לחנניה יום טוב ליפא ולגיטל. נישא להעניא בת חיים גדליה רוב, חסיד ויז'ניץ. בילדותו תחת המשטר הקומוניסטי למד בבית הספר הממלכתי ובשעות אחר הצהריים השלים לימודי קודש אצל מורה פרטי. בעלותו לארץ ישראל הלך ללמוד בשיכון ויז'ניץ בבני ברק ובישיבת חכמי לובלין אצל הרב שמואל הלוי וואזנר.

בשנת תשל"ח (1978) הוסמך להוראה על ידי הרב יצחק יעקב וייס שאף נתן הסכמתו לספרו "משנת הסופר". הוסמך גם על ידי הרב שמואל הלוי ואזנר, והיה לתלמידו המובהק. לימים החל לשמש כחבר בבית דינו של הרב וואזנר בשכונת זכרון מאיר.

משמש בתפקידים רבים, בין היתר, רב בשכונת קהילות יעקב בבני ברק, דיין בבית הדין זכרון מאיר ובבית הדין של חסידות ויז'ניץ, ראש בית הוראה "בשבילי אורייתא" בצפון עיר בני ברק. וכן מכהן כחבר נשיאות ארגונים שונים, ביניהם דרשו, ועד הרבנים לענייני צדקה ועוד.

הוא נודע כרב מומחה בהלכות סת"ם ואף חיבר ספר בהלכות סת"ם בשם "משנת הסופר".

## ספריו
***אמרי יעקב**, שו"ת (ה'תש"ס)
***משנת הסופר**, הלכות סת"ם (ה'תשנ"ב).
***אמרי יעקב**, על התורה.
***אמרי יעקב**, הלכות מלמדים (ה'תשנ"ו).
***אמרי יעקב**, על שולחן ערוך הרב.
***אמרי יעקב**, דיני ארץ ישראל (ה'תשס"ז).
***אמרי יעקב**, אבן העזר (ה'תשע"ב).

## קישורים חיצוניים
*
*
*

## הערות שוליים

קטגוריה:אבות בתי דין
קטגוריה:בוגרי ישיבת חכמי לובלין-בני ברק
קטגוריה:בני ברק: רבני שכונות
קטגוריה:דיינים ישראלים
קטגוריה:מחברי ספרי הלכה
קטגוריה:רבנים חסידים ישראלים
קטגוריה:תלמידי הרב שמואל וואזנר
קטגוריה:ישראלים שנולדו ב-1952
קטגוריה:חסידי ויז'ניץ
אל תאמר

"**אל תאמר**" הוא שיר בביצוע הזמרת הישראלית יובל דיין, שיצא לאור ב־27 באוקטובר 2013 כסינגל מתוך אלבום הבכורה של דיין, "לאסוף" (2014). דודו טסה הלחין את השיר, והשתתף בכתיבת מילותיו עם גלעד כהנא.

"אל תאמר" זכה להצלחה גדולה מאוד. הוא היה השיר המושמע ביותר ברדיו בשנת תשע"ד, והגיע למקום השני במצעד הפזמונים העברי השנתי לשנת תשע"ד של רשת ג', ולמקום ה־18 במצעד השנתי של גלגלצ.

אמיר טל ביים את הווידאו קליפ לשיר.

## יחס הביקורת
מבקר המוזיקה יוסי חרסונסקי תיאר את השיר כסולידי ויפה. הוא העניק לשיר ציון של 4 כוכבים מתוך 5. הוא כתב שלדיין "קול נמוך, לא מנעד מרשים, אבל הטון האפלולי משדר את סיפור ההשלמה הכואבת עם מציאות של הכרה בכישלון האהבה, למרות שהלילות שהיו לה איתו מאירים לה את החשיכה בריח שלו. עכשיו היא יותר מפוכחת מאשר בפרק הקודם". חרסונסקי הוסיף וכתב על אופי הזמרה של דיין ועל ההפקה המוזיקלית של סבג: "דיין מסלסלת את המר בלי שהוא יהפוך מלודרמה. פטריק סבג קישט מאוד סולידי בצלילים מן המזרח. [...] דיין משדרת צניעות יפה, עצב סולידי, מעבירה את השיר של כהנא את טסה לחלקתה המסוגננת.

## מצעדי פזמונים
### מצעדים שבועיים
השיר הוצג למצעד הפזמונים השבועי של רשת ג' ב־31 באוקטובר 2013, זכה להצלחה גדולה מאוד וצעד 14 שבועות, עד 13 בפברואר 2014, אז יצא מהמצעד. הוא שהה במקום הראשון שלושה שבועות לא רצופים: הוא הגיע למקום הראשון ב־5 בדצמבר 2013, ולאחר מכן שהה בו שבועיים רצופים החל מ־16 בינואר 2014.

השיר ערך את הופעת הבכורה שלו במצעד הישראלי השבועי של גלגלצ ב־19 בדצמבר 2013 במקום הרביעי. הוא צעד שבעה שבועות, עד 6 בפברואר 2014, ובשבוע שלאחריו, ב־13 בפברואר 2014 יצא מהמצעד. שבועיים שהה במקום הראשון, החל מ־9 בינואר 2014.

גם במצעד ההשמעות השבועי של "מדיה פורסט" השיר הגיע למקום הראשון.

### מצעדים שנתיים
על פי נתוני "מדיה פורסט" השיר המושמע ביותר בישראל בשנת תשע"ד היה "אל תאמר" של יובל דיין עם 1,805 השמעות (השמעות הרדיו נקבעות ברובן המכריע על ידי שדרנים, עורכים ומנהלים בתחנות הרדיו, ומשקפות את הבחירות שלהם מה לשדר יותר ומה פחות במהלך השנה).

גם במצעד הפזמונים העברי השנתי לשנת תשע"ד של רשת ג' השיר זכה להצלחה גדולה ודורג במקום השני. דיין זכתה בתואר "תגלית השנה" במצעד הזה. במצעד השנתי הישראלי של גלגלצ השיר דורג במקום ה־18.

**הערה**: הסיכום השנתי של "מדיה פורסט" מתייחס לנתוני השמעות בתחנות הרדיו בתאריכים קבועים: מ־1 בספטמבר 2013 עד 31 באוגוסט 2014. מצעדי סוף השנה של רשת ג' ושל גלגלצ מתייחסים בדיוק לשנה העברית (תשע"ד), ומדורגים על ידי הצבעות המאזינים.

## מיקומי שיא
### מצעדים שבועיים

### מצעדים שנתיים

## משתתפים
* יובל דיין – זמרה
* עדן אטד – גיטרה
* עדי הר צבי – בס
* קרן טפרברג – תופים
* אמיר אלייב – קאנון

### הפקה
* פטריק סבג – הפקה, עיבוד

## קישורים חיצוניים

## ביאורים

## הערות שוליים

קטגוריה:שירי יובל דיין
קטגוריה:שירים בעברית
קטגוריה:שירים שהולחנו על ידי דודו טסה
קטגוריה:סינגלים שהגיעו למקום הראשון בישראל
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת ארומה מיוזיק